Ma, driejarige dood in huis gevind(Argieffoto: SA Polisie) Die liggame van ŉ 36-jarige vrou en haar driejarige kind is in hul huis in Mpumalanga gevind. Die polisie is Dinsdagmiddag na die huis in Nhlazatshe, Elukwatini, naby Badplaas ontbied. Volgens brig. Selvy Mohlala, polisiewoordvoerder, is ŉ elektriese koord langs die vrou se liggaam gevind. Die seuntjie se liggaam is in die badkamer gevind met ŉ skuimagtige stof in sy mond. ŉ Saak van moord word ondersoek en ŉ geregtelike doodsondersoek is geopen. Die presiese omstandighede rakende die voorval is nog nie duidelik nie en vorm deel van die ondersoek.